Ive 2023 Argentiina presidentvaaljah

Ive 2023 Argentiina presidentvaaljah lijjii presidentvaaljah, moh uárnejuvvojii Argentiinast uássin ive 2023 Argentiina almolijd vaaljâid roovvâd- já skammâmáánust 2023. Tááláš president Alberto Fernández almottij cuáŋuimáánust 2023, ete sun ij lamaš iävtukkâssân täin vaaljâin, veikkâ sun lâi vistig valjâtohálâš.

 Vaaljâi jienâstemkeerdih 
 Vuossâmuš jienâstemkerdi 
Vaaljâi vuossâmuš jienâstemkerdi uárnejui roovvâdmáánu 22. peeivi 2023. Sergio Massa finnij vuossâmuu jienâstmist 9 645 983 jiennâd ađai 36,68 % puoh adelum jienâin. Sun vuoitij jienâstemkeerdi, mii lâi puohháid olâttâs. Javier Milei finnij 7 884 336 jiennâd ađai 29,98 % puoh adelum jienâin já poođij nubben. Uáiviltutkâmušâi já ovdâvaaljâi puátusij vuáđuld Milei lâi kievrâmus vyeitteeiävtukkâs taan jienâstemkeerdist. Kuálmádin poođij Patricia Bullrich (23,83 %), niäljádin Juan Schiaretti (6,78 %) já viđâdin Myriam Bregman (2,70 %).


 Nubbe jienâstemkerdi 
Ko iävtukkâsâin ohtâgin ij finnim paijeel 45 % adelum jienâin, ige paijeel 40 % adelum jienâin nuuvt ete nubben puáttám iävtukkâs finnij 10 prooseentohtâdâhhâd ucceeb ko vyeittee iävtukkâs, te vaaljâin uárnejui meid nubbe jienâstemkerdi skammâmáánu 19. peeivi 2023. Taan jienâstmist iävtukkâssân láin Sergio Massa já Javier Milei. 

Milei finnij nube jienâstmist 55,69 % jienâin, já te sun väljejui Argentiina presidentin. Sun algâttij Argentiina president virgeest juovlâmáánu 10. peeivi 2023.

 Fáádást eres soojijn 

 Käldeeh 

*